User:Doi Bashi

Bashi Labau Bashi Ngu ai gaw Marip ru-sai a htinggaw mying langai rai nga ai. 2019 ning du hkra, ban prat manga sha naw re ai ndai Bashi ni gaw, Mumyit Singli ga Mungpaw pa e nga pra hkrat wa ai ni rai ma ai. Wungpawng mung de na ni gaw n dai Bashi ngu ai htinggaw mying hpe n na yu / n chye ma ai. Dai majaw, htunghkring labau gawn ai ni, gawn da ai labau hta na Marip ru-sai hta, Bashi ngu ai htinggaw mying hpe n bang da ma ai. Ndai htinggaw mying byin pru wa ai labau kadun hpe sawk tam, hkaja, sagawn san la nna tang madun dat nngai. Ko Lo Ni prat e Bashi ni a kaji kawa rai nga ai, La Nau gaw Sadung Sama ga na Mumyit Singli ga de yu hkrat wa ai. Dai aten hta Ko Lo Ni prat naw re ai majaw, Miwa (China) hpyenla ni gaw “Nyi tang Laumyeng pying bashe ni ka?” (Nang Myen hpyenla re i) ngu nna Miwa ga hku hkap jep ai shaloi La Nau gaw Miwa ga nau n kungkyang ai majaw “Ngaw Bashi, ngaw Bashi” (Ngai n rai ngai) ngu nna htai ai kaw nna, makau grup yin, htingbu htingpyen ni gaw “Bashi” wa, nga nna shaga hpang ma ai. Dai kaw nna, ya du hkra Bashi ngu ai htinggaw mying gaw, ban prat (generation) manga du hkra rai wa sai.